ഒരിഞ്ച് പിന്നോട്ടില്ല, കേരള മോഡലുമായി മുന്നോട്ട് വിവാദങ്ങള്ക്കിടെ നയം വ്യക്തമാക്കി മുഖ്യമന്ത്രി കോവിഡ് പ്രതിരോധ പ്രവര്ത്തനങ്ങളില് ഒരിഞ്ച് പിന്നോട്ടില്ലെന്ന് വ്യക്തമാക്കി മുഖ്യമന്ത്രി പിണറായി വിജയന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് രണ്ടാം തരംഗത്തിന്റെ പശ്ചാത്തലത്തില് ഉയര്ന്നുവരുന്ന വിമര്ശനങ്ങള് അനാവശ്യമാണെന്ന് മുഖ്യമന്ത്രി കുറ്റപ്പെടുത്തി. ജനവികാരം സര്ക്കാരിനെതിരാക്കാനും കോവിഡിനെതിരായുള്ള പോരാട്ടത്തെ പൊതുജനങ്ങള് ലാഘവത്തോടെ കാണുന്ന സാഹചര്യം സൃഷ്ടിക്കാനുമുള്ള നീക്കങ്ങളാണ് ഇതെന്നും പിണറായി വിജയന് ആരോപിച്ചു. ചിന്ത വാരികയിലെഴുതിയ ലേഖനത്തിലാണ് മുഖ്യമന്ത്രിയുടെ പ്രതികരണം.കേരളത്തില്, മറ്റിടങ്ങളെ അപേക്ഷിച്ച് താമസിച്ചാണ് രണ്ടാം തരംഗം ആരംഭിച്ചത്. കേരളത്തില് രോഗബാധയേല്ക്കാന് റിസ്ക് ഫാക്ടറുകള് ഉള്ളവര് ധാരാളമായി ഉണ്ട്. ഇതൊന്നും അറിയാത്തവരല്ല വിമര്ശനങ്ങള് ഉയര്ത്തുന്നത്. രാജ്യത്തെ വന് നഗരങ്ങള് കഴിഞ്ഞാല് ഏറ്റവുമധികം ജനസാന്ദ്രതയുള്ള പ്രദേശമാണ് കേരളം. മഹാമാരിക്കെതിരായുള്ള ഏറ്റവും ഫലപ്രദമായ പ്രതിരോധം സമ്ബൂര്ണ വാക്സിനേഷന് ആണെന്നതും അതുറപ്പുവരുത്താനുള്ള ഉത്തരവാദിത്തം കേന്ദ്ര സര്ക്കാരിനാണ് എന്നതും അറിയാവുന്നവര്, അതൊക്കെ മറച്ചുവച്ചുകൊണ്ട് ബോധപൂര്വ്വം ആശയക്കുഴപ്പം സൃഷ്ടിക്കുകയാണ്. കോവിഡ് പ്രതിരോധപ്രവര്ത്തനങ്ങള്ക്ക് ജനങ്ങള് നല്കിവരുന്ന അകമഴിഞ്ഞ സഹകരണത്തെ അട്ടിമറിക്കാനുള്ള ശ്രമമാണ് ഇവിടെ നടക്കുന്നതെന്നും പിണറായി വിജയന് കുറ്റപ്പെടുത്തി. മൂന്നാം തരംഗത്തെ നേരിടാനുള്ള ഇടപെടലുകള് സര്ക്കാര് നടപ്പാക്കുന്നുണ്ട്. കേരളം പിന്തുടര്ന്ന മാതൃക തെറ്റാണെങ്കില് ഏത് മാതൃകയാണ് സ്വീകരിക്കേണ്ടതെന്നും പിണറായി ചോദിക്കുന്നു. ഉത്തരവാദിത്തങ്ങള് നിറവേറ്റുന്നതില് നിന്നും ഒരിഞ്ചുപോലും സര്ക്കാര് പുറകോട്ടു പോകില്ല. അനാവശ്യ വിവാദങ്ങള്ക്ക് ചെവി കൊടുത്ത് ഉത്തരവാദിത്തത്തില് വീഴ്ച വരുത്താന് ആഗ്രഹിക്കുന്നില്ലെന്നും മുഖ്യമന്ത്രി നിലപാട് വ്യക്തമാക്കി.